Wia oj Lippmriffbuntschrotzner hand dé Labidochromis caeruleus aa Majbriater, wóbeis Weiwerl d Bruatpfleeg ywernimmb. Za da Porung bereitt s Manderl a kloane Gruam im Sånd vur, wó dé Oa-Oolog stottfindt. Direkt danoch nimmbs Weiwerl zåmmerd mid d Oa an Såmern af, dés d Befruchtung an Maj dafóigg. D Majbruatpfleeg dauerd asó epper drei Wocher, wó d Weiwerl a derer Zeid koah Norung afnemmer kenner. D Åzoi va d Jungfiesch betrogg je noch da Greess vam Weiwerl guade 5 bis 15 Stuck.